ᑲᓇᑕᒥ **ᐸᐃᑉᐹᑦ ᓈᓴᐅᑎᖓᑦ 37ᐃ**

ᓄᓇᕗᒻᒥ (ᐊᑐᐊᒐᖅ ᒪᓕᒃᑐᒍ ᓈᓴᐅᑎᓕ 37ᒥᑦ)

**ᓄᓇᕗᒻᒥᑦ ᐃᖅᑲᖅᑐᐃᕕᓕᕆᔨᒃᑯᑦ**

**ᑐᐊᕕᐊᕆᔭᐅᓯᒪᓪᓗᓂ ᒪᑐᓯᒪᖁᔨᓂᐅᔪᖅ ᑎᓕᓯᔾᔪᓯᐊᖅ**

ᐊᑐᓕᖅᑎᑕᐅᓯᒪᓂᖓ ᐅᓪᓗᒥ 15ᖑᑎᓪᓗᒍ ᐄᐳᓗ, ᐊᕐᕌᒍᒥ 2021 ᐅᕙᓂ ᓯᕿᕐᖑᔭᖅ ᓇᐃᒦᖔᖅᑎᓪᓗᒍ (9:30am) ᐃᖅᑲᖅᑐᐃᔨᒻᒪᕆᐅᑉ ᐱᓕᕆᔨᐊᑕᓗ, ᐊᑕᖏᕐᓗᑎᑦ ᐅᓪᓗᓕᐅᖅᑕᐅᓯᒪᔪᑦ ᐃᖅᑲᖅᑐᐃᕕᒃᑯᓐᓄᑦ ᐅᐸᒋᐊᓖᑦ/ᑲᒪᒋᔭᐅᔭᕆᐊᓖᑦ ᐃᖃᓗᖕᓂ, ᐃᓚᓕᐅᑎᓗᑎᑦ ᖃᓄᑐᐃᓐᓇᖅ ᑲᒪᒋᔭᐅᔾᔪᑎᖃᕐᓂᐊᕈᑎᑦ ᐃᖅᑲᖅᑐᐃᕕᓕᕆᔨᒃᑯᓐᓂᑦ ᐃᖃᓗᖕᓂ, ᑲᔪᓯᑎᑕᐅᔾᔮᖏᑦᑐᑦ ᒫᓐᓇᒃᑯᑦ ᐅᖓᕝᕙᒋᐊᖅᑕᐅᓗᑎᑦ ᐄᐳᓗ 19ᒧᑦ, 2021 ᓯᕿᕐᖑᔭᖅ ᓇᐃᒦᖔᖅᐸᑦ (9:30 a.m.) ᐊᑐᐊᒐᖅ ᒪᓕᒃᑐᒍ #37. ᐊᓪᓚᕕᖓᑦ ᒪᑐᐃᖓᓂᐊᕐᑑᒐᓗᐊᖅ. ᑮᙳᒪᑦᓯᔪᑦ ᖃᕆᑕᐅᔭᒃᑯᑦ ᑭᓯᐊᓂ ᐋᔨᖃᑎᖃᒍᓐᓇᓚᖓᔪᑦ ᑐᕌᕈᑎᖓ ᒪᓕᓪᓗᒍ ncj.civil@gov.nu.ca ᐊᒻᒪᓗ ᐅᕗᖓ ncj.criminal@gov.nu.ca ᑎᑎᕋᕝᕕᒋᓗᒋᑦ ᑐᑭᓯᒋᐊᕐᕕᓗᒋᓪᓘᓐᓃᑦ ᒫᓐᓇᐅᓂᖓᓐᓂᑦ ᑲᔪᓯᑎᑕᐅᑦᑕᐃᓕᓯᒪᑲᐃᓐᓇᕐᓂᖏᓐᓂᑦ ᐱᓕᕆᐊᒃᓴᐅᔪᑦ.

ᑕᐃᒃᑯᐊ ᐃᓘᓐᓇᑎᑦ ᐃᓚᒌᓐᓄᑦ ᑐᕌᖓᔪᑦ ᐅᓪᓗᓕᐅᖅᑕᐅᓯᒪᔪᑦ ᒫᓐᓇᒃᑯᑦ ᑲᔪᓯᑎᑕᐅᖏᑲᐃᓐᓇᓚᖓᒻᒪᑕ ᐅᖓᕝᕙᒋᐊᖅᑕᐅᓂᖏᑦ ᑐᑭᓯᓇᖅᓯᓛᕐᑐᑦ ᐱᔪᓐᓇᖅᓯᑉᐸᑕ. ᐃᖅᑲᖅᑐᐃᕕᓕᕆᔨᒃᑯᑦ ᐅᓪᓗᓕᐅᖅᑎᖏᓄᑦ ᐱᓕᕆᔨᖓᓐ ᑐᑭᓯᑎᑦᓯᓂᐊᕐᑐᖅ ᐃᓚᒋᔭᐅᔭᕆᐊᓕᓕᒫᓂᑦ ᐊᒻᒪᓗ ᒪᓕᒐᓕᕆᔨᐅᔪᓂᑦ ᐃᓱᓕᕝᕕᑦᓴᖏᓄᑦ ᑎᑭᐅᑎᓚᐅᖅᑎᓐᓇᒋᑦ ᖃᖓᒃᑯᑦ ᐅᑎᕝᕕᑦᓴᖏᑦ ᓇᓗᓇᐃᖅᑕᐅᓯᒪᓕᕐᐸᑕ ᑕᒪᓐᓇᓗ ᑐᐊᕕᐊᕆᔭᐅᓂᐊᖅᑐᓂ.

ᐃᖃᓗᖕᓂ ᑎᒍᔭᐅᓯᒪᖏᑦᑐᑦ ᐱᕋᔭᓐᓂᐅᓂᕋᖅᑕᐅᔪᒧᑦ ᐃᖅᑲᖅᑐᖅᑕᐅᕕᒃᓴᖃᕈᑎᑦ ᒫᓐᓇᒃᑯᑦ ᑲᒪᒋᔭᐅᔭᕆᐊᓖᑦ ᑲᔪᓯᑎᑕᐅᖏᑲᐃᓐᓇᓚᖓᒻᒪᑕ ᐅᖓᕝᕙᒋᐊᖅᑕᐅᔪᑦ ᒪᐃ 3ᒧᑦ, 2021 ᓇᐃᒦᖔᖅᑎᓪᓗᒍ (9:30a.m.) ᐱᒋᐊᕐᕕᒃᓴᖃᕐᓗᑎᑦ.

ᐃᖃᓗᖕᓂ ᑎᒍᔭᐅᓯᒪᔨᐊᓖᑦ ᐱᕋᔭᓐᓂᐅᓂᕋᖅᑕᐅᔪᒧᑦ ᐃᖅᑲᖅᑐᖅᑕᐅᕕᒃᓴᖃᕈᑎᑦ ᒫᓐᓇᒃᑯᑦ ᑲᒪᒋᔭᐅᔭᕆᐊᓖᑦ ᑲᔪᓯᑎᑕᐅᖏᑲᐃᓐᓇᓚᖓᒻᒪᑕ ᐅᖓᕝᕙᒋᐊᖅᑕᐅᔪᑦ ᒪᐃ 4ᒧᑦ, 2021 ᓇᐃᒦᖔᖅᑎᓪᓗᒍ (9:30a.m.) ᐱᒋᐊᕐᕕᒃᓴᖃᕐᓗᑎᑦ.

ᓄᓇᕗᒻᒥᑦ ᐃᖅᑲᖅᑐᐃᕕᓕᕆᔨᒃᑯᓐᓂᑦ ᓄᓇᓕᖕᓂᑦ ᐃᖃᓗᖕᓂ ᑲᒪᒋᔭᐅᕙᕆᐊᓖᑦ ᐊᑦᑐᖅᑕᐅᓯᒪᔪᓪᓗ ᒪᑐᓯᒪᖁᔨᓂᐅᔪᒧᑦ ᐅᖓᕝᕙᒋᐊᖅᑕᐅᔪᑦ ᐄᐳᓗ 22ᒧᑦ, 2021.

ᑭᓱᑐᐃᓇᒻᒧᑦ ᓇᕿᑦᑕᖅᑕᐅᓯᒪᔭᕆᐊᖃᓂᕈᓂ ᓇᓗᓇᐃᒃᑯᑎᓕᖕᒧᑦ ᐃᓱᓕᕝᕕᓴᖃᕐᓂᕈᓂ ᒫᓐᓇᐅᔪᖅ ᐃᓱᓕᕝᕕᓴᖓᑦ ᐅᖓᕝᕙᒋᐊᖅᑕᐅᓂᐊᖅᑐᑦ ᒪᑐᒐᓱᓐᓂᓕᒫᖓᓐᓂᑦ ᐊᓪᓚᕕ ᐅᓪᓗᖅ ᓇᒡᒐᔾᔭᐅᒥ, ᐄᐳᓗ 19, 2021 ᖃᐅᑎᓪᓗᒍ ᐃᖅᑲᖅᑐᐃᕕᓕᕆᔨᒃᑯᑦ ᐃᖅᑲᖅᑐᖅᑕᐅᓂᐊᖅᑐᑦ ᑲᔪᓯᓛᖅᑐᑦ.

ᑎᒍᔭᐅᔾᔪᑎᒧᑦ ᑎᓕᓯᔾᔪᓯᐊᑦ, ᐅᑎᖁᔭᐅᔾᔪᑏᑦ, ᐊᐃᑦᓯᔾᔪᑏᓪᓗ, ᐅᐸᖁᔭᐅᔾᔪᑏᑦ, ᐅᐸᓐᓂᐊᕐᓂᕋᕈᑏᑦ ᐅᕝᕙᓘᓐᓃᑦ ᐃᖅᑲᖅᑐᐃᕕᓕᕆᔨᒃᑯᓐᓄᑦ ᑎᓕᓯᔾᔪᓯᐊᑦ ᓱᓕ ᐊᑐᕋᑦᓴᐅᓂᐊᖅᑐᑦ ᒪᓕᓪᓗᒍ ᑐᐊᕕᓐᓇᖅᑐᓕᕆᔨᒃᑯᓐᓂᑦ ᒪᑐᓯᒪᕈᔭᐅᓂᖏᑦ ᒪᓕᓪᓗᒋᑦ ᑕᒪᓐᓇᓗ ᒪᓕᑦᑕᐅᓗᓂ ᑭᓯᐊᓂ ᐊᒻᒪᓗ ᐅᓪᓗᒻᒥ ᐱᒋᐊᕐᓂᖃᓪᓗᓂ ᒪᑐᐃᕝᕕᓴᖓᑦ ᒪᓕᓪᓗᒋᑦ ᓇᓗᓇᐃᖅᑕᐅᓯᒪᔪᑦ ᓯᕗᓪᓕᕐᒥᑦ.

ᑭᒃᑯᑐᐃᓐᓇᐃᑦ ᐊᑦᑐᖅᑕᐅᓯᒪᔪᑦ ᑕᒪᑦᓱᒧᖓᑦ ᑐᐊᕕᓐᓇᖅᑑᓗᓂ ᒪᑐᓯᒪᕈᔭᐅᓂᐅᔪᒧᑦ ᐅᐸᖁᔭᐅᓯᒪᓂᖏᓐᓂᑦ ᐅᓪᓗᐃᑦ ᓇᓗᓇᐃᖅᑕᐅᓯᒪᔪᑦ ᒪᓕᓪᓗᒋᑦ ᐅᐸᒋᐊᖃᖅᓯᒪᓛᖅᑐᑦ ᐃᖅᑲᖅᑐᖅᑕᐅᒋᐊᖃᕈᑎᑦ ᐅᐸᖁᔭᐅᓯᒪᔪᓪᓗ ᓇᐃᒦᖔᖅᑎᓪᓗᒍ ᐅᓪᓗᓕᐅᖅᑕᐅᓯᒪᓂᖏᑦ ᓇᓗᓇᐃᖅᑕᐅᓯᒪᔪᑦ ᒪᓕᓪᓗᒋᑦ, ᑕᒪᒃᑯᐊ ᑎᑎᕋᖅᑕᐅᓯᒪᓚᖓᔪᑦ ᐊᓪᓚᑦᑕᐅᓯᒪᓗᑎᑦ ᑕᐃᒪᓐᓇ ᑎᑎᖅᑲᖃᐅᑎᒋᔭᐅᔪᓕᒫᓂᑦ.

ᐃᖅᑲᖅᑐᐃᕕᒃᑯᑎᒍᑦ

ᐊᖓᔪᖅᑳᑉ ᑭᖑᕐᕕᒃᑎᖓ,

ᐊᒫᓐᑕ ᓲᐸ